
DR 31.10.2019 31 

 
Timbalan Yang di-Pertua [Tuan Nga Kor Ming]: Ya, yang tidak dibangkitkan 

dalam perbahasan... 

Dato’ Seri Dr. Wan Azizah Wan Ismail: ...Perbahasan, saya akan jawab.  

Puan Hajah Siti Zailah binti Mohd Yusoff [Rantau Panjang]: Isu OKU. 
Bagaimana... 

Dato’ Seri Dr. Wan Azizah Wan Ismail: Akan tetapi saya akan jawab sekejap 
lagi. 

Timbalan Yang di-Pertua [Tuan Nga Kor Ming]: Terpulang kepada budi 
bicara. 

Puan Hajah Siti Zailah binti Mohd Yusoff [Rantau Panjang]: Ini tanya soalan 
sahaja. 

Dato’ Seri Dr. Wan Azizah Wan Ismail: Saya akan masuk sekarang ini dalam 
Yang Berhormat Rantau Panjang yang tanya tentang isu kekeluargaan. 

Timbalan Yang di-Pertua [Tuan Nga Kor Ming]: Ya. 

Dato’ Seri Dr. Wan Azizah Wan Ismail: Tuan Yang di-Pertua, berkenaan 
dengan isu kekeluargaan yang dibangkitkan oleh Yang Berhormat Rantau Panjang, 
kementerian sememangnya memberi perhatian dan mengambil berat terhadap segala 
usaha untuk meningkatkan kualiti kehidupan dan kesejahteraan keluarga di negara kita. 
Sehubungan itu, peruntukan bagi program kekeluargaan bertambah kepada 3.8 peratus 
iaitu RM72.5 juta berbanding RM69.9 juta pada tahun sudah. Peruntukan ini akan 
digunakan bagi melaksanakan program pengukuhan perkahwinan dan pendidikan 
keibubapaan, pembangunan remaja, khidmat sokongan keluarga dan juga kursus 
kekeluargaan secara atas talian- online.  

Kerajaan turut prihatin terhadap cabaran yang dihadapi oleh institusi keluarga 
terutamanya pasangan muda yang dwi kerjaya untuk mengimbangi keluarga dan kerjaya. 
Sehubungan itu, program pendidikan kemahiran keibubapaan dan kekeluargaan akan 
diteruskan. Pada tahun 2020, kementerian melalui Lembaga Penduduk dan 
Pembangunan Keluarga Negara (LPPKN) dengan kerjasama Pembangunan Sumber 
Manusia Berhad (HRDF), agensi di bawah Kementerian Sumber Manusia menawarkan 
pembiayaan kursus kemahiran keibubapaan dan perkahwinan kepada majikan swasta 
yang berdaftar dengan HRDF.  

Menerusi inisiatif baharu ini, akan menggalakkan lebih ramai pekerja swasta 
mendapat akses terhadap pengetahuan dan kemahiran keibubapaan melalui latihan dan 
kursus yang boleh diadakan di tempat kerja masing-masing. Antara topik kursus yang 
akan dilaksanakan termasuk Keluarga@Kerja, kebapaan– Tuan Yang di-Pertua, saya 
hendak tekankan kebapaan sebab kita kata ibu bapa. Jadi bapa mestilah mengambil 
peranan yang lebih... 

Timbalan Yang di-Pertua [Tuan Nga Kor Ming]: Ya, sama-sama penting.    

Dato’ Seri Dr. Wan Azizah Wan Ismail: Sama-sama penting, ya. Kebapaan, 
pemantapan perkahwinan, SMARTSTART. Menyedari bahawa banyak masalah 
pasangan berkahwin adalah berkaitan dengan masalah kewangan, kementerian melalui 
LPPKN telah bekerjasama dengan Agensi Kaunseling dan Pengurusan Kredit (AKPK) 
dalam membangunkan modul pra perkahwinan dalam talian bernama, “I Do You Do Duit 
Together”. I Do - I.D.o. You - Y.o.u. Do, Duit - D.u.i.t Together. Ia campuran English dan 
bahasa Melayu, pada bulan September tahun ini. Modul ini bertujuan untuk membantu 
pasangan yang akan berkahwin dalam pengurusan kewangan berdasarkan pendapatan 
selepas kahwin kelak. Ini juga adalah langkah penambahbaikan ke atas kursus pra 
perkahwinan yang dilaksanakan oleh LPPKN.  

Bagi membantu pasangan mendapatkan rawatan kesuburan, Kumpulan Wang 
Simpanan Pekerja (KWSP) akan memperkenalkan kategori pengeluaran baharu bagi 
pasangan yang menjalani rawatan kesuburan seperti In Vitro Fertilization. Selain itu, 
pelepasan cukai pendapatan sehingga RM6,000 yang diberikan ke atas perbelanjaan 
rawatan perubatan untuk penyakit serius akan diperluaskan untuk merangkumi kos 
rawatan kesuburan. Ini kalau kita tidak dapat anak, kita boleh memohon kepada KWSP 
juga. 

Usaha bagi memperkukuhkan institusi keluarga tidak hanya terletak kepada 
tanggungjawab kementerian sahaja dan ia memerlukan penglibatan pelbagai pihak. 
Justeru, kementerian pada tahun ini akan melancarkan Deklarasi Keluarga Malaysia. 
Deklarasi ini akan menggariskan komitmen keluarga Malaysia bagi membina sebuah 
negara Malaysia baharu yang bersatu-padu, bersih, dengan kerukunan hidup dan 



Timbalan Yang di-Pertua [Tuan Nga Kor Ming]: Ya, yang tidak dibangkitkan. dalam perbahasan... Dato' Seri Dr. Wan Azizah Wan Ismail: ...Perbahasan, saya akan jawab. Puan Hajah Siti Zailah binti Mohd Yusoff [Rantau Panjang]: Isu OKU. Bagaimana... Dato' Seri Dr. Wan Azizah Wan Ismail: Akan tetapi saya akan jawab sekejap lagi. Timbalan Yang di-Pertua [Tuan Nga Kor Ming]: Terpulang kepada budi bicara. Puan Hajah Siti Zailah binti Mohd Yusoff [Rantau Panjang]: Ini tanya soalan sahaja. Dato' Seri Dr. Wan Azizah Wan Ismail: Saya akan masuk sekarang ini dalam Yang Berhormat Rantau Panjang yang tanya tentang isu kekeluargaan. Timbalan Yang di-Pertua [Tuan Nga Kor Ming]: Ya. Dato' Seri Dr. Wan Azizah Wan Ismail: Tuan Yang di-Pertua, berkenaan dengan isu kekeluargaan yang dibangkitkan oleh Yang Berhormat Rantau Panjang, kementerian sememangnya memberi perhatian dan mengambil berat terhadap segala usaha untuk meningkatkan kualiti kehidupan dan kesejahteraan keluarga di negara kita. Sehubungan itu, peruntukan bagi program kekeluargaan bertambah kepada 3.8 peratus iaitu RM72.5 juta berbanding RM69.9 juta pada tahun sudah. Peruntukan ini akan digunakan bagi melaksanakan program pengukuhan perkahwinan dan pendidikan keibubapaan, pembangunan remaja, khidmat sokongan keluarga dan juga kursus kekeluargaan secara atas talian- online. Kerajaan turut prihatin terhadap cabaran yang dihadapi oleh institusi keluarga terutamanya pasangan muda yang dwi kerjaya untuk mengimbangi keluarga dan kerjaya. Sehubungan itu, program pendidikan kemahiran keibubapaan dan kekeluargaan akan diteruskan. Pada tahun 2020, kementerian melalui Lembaga Penduduk dan Pembangunan Keluarga Negara (LPPKN) dengan kerjasama Pembangunan Sumber Manusia Berhad (HRDF), agensi di bawah Kementerian Sumber Manusia menawarkan pembiayaan kursus kemahiran keibubapaan dan perkahwinan kepada majikan swasta yang berdaftar dengan HRDF. Menerusi inisiatif baharu ini, akan menggalakkan lebih ramai pekerja swasta mendapat akses terhadap pengetahuan dan kemahiran keibubapaan melalui latihan dan kursus yang boleh diadakan di tempat kerja masing-masing. Antara topik kursus yang akan dilaksanakan termasuk Keluarga@Kerja, kebapaan- Tuan Yang di-Pertua, saya hendak tekankan kebapaan sebab kita kata ibu bapa. Jadi bapa mestilah mengambil peranan yang lebih... Timbalan Yang di-Pertua [Tuan Nga Kor Ming]: Ya, sama-sama penting. Dato' Seri Dr. Wan Azizah Wan Ismail: Sama-sama penting, ya. Kebapaan, pemantapan perkahwinan, SMARTSTART. Menyedari bahawa banyak masalah pasangan berkahwin adalah berkaitan dengan masalah kewangan, kementerian melalui LPPKN telah bekerjasama dengan Agensi Kaunseling dan Pengurusan Kredit (AKPK) dalam membangunkan modul pra perkahwinan dalam talian bernama, "I Do You Do Duit Together". I Do- I.D.o. You- Y.o.u. Do, Duit- D.u.i.t Together. Ia campuran English dan bahasa Melayu, pada bulan September tahun ini. Modul ini bertujuan untuk membantu pasangan yang akan berkahwin dalam pengurusan kewangan berdasarkan pendapatan selepas kahwin kelak. Ini juga adalah langkah penambahbaikan ke atas kursus pra perkahwinan yang dilaksanakan oleh LPPKN. Bagi membantu pasangan mendapatkan rawatan kesuburan, Kumpulan Wang Simpanan Pekerja (KWSP) akan memperkenalkan kategori pengeluaran baharu bagi pasangan yang menjalani rawatan kesuburan seperti In Vitro Fertilization. Selain itu, pelepasan cukai pendapatan sehingga RM6,000 yang diberikan ke atas perbelanjaan rawatan perubatan untuk penyakit serius akan diperluaskan untuk merangkumi kos rawatan kesuburan. Ini kalau kita tidak dapat anak, kita boleh memohon kepada KWSP juga. Usaha bagi memperkukuhkan institusi keluarga tidak hanya terletak kepada tanggungjawab kementerian sahaja dan ia memerlukan penglibatan pelbagai pihak. Justeru, kementerian pada tahun ini akan melancarkan Deklarasi Keluarga Malaysia. Deklarasi ini akan menggariskan komitmen keluarga Malaysia bagi membina sebuah negara Malaysia baharu yang bersatu-padu, bersih, dengan kerukunan hidup dan.